Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 2. melléklet a 84/2007. (IV. 25.) Korm. rendelethez
Paragraph Index: 559

3. Kiindulási feltételek 3.1 A változó informatikai környezet hatásai Az IKeT használatakor figyelembe kell venni, hogy az egy aktuális állapot alapján készült. Fel kell készülni arra, hogy a környezet, a működési folyamatok, és az erőforrások változása befolyásolják annak használhatóságát. Az ismert infrastrukturális változásokat, a terv aktualizálásánál folyamatosan figyelembe kell venni. Az IKeT készítésének időpontjához képest bekövetkező változásokat az IKeT karbantartásáért felelős szervezetnek rendszeresen, illetve jelentős változások esetén ki kell értékelnie, azok alapján a szükséges módosításokat át kell vezetnie az IKeT-ben. 3.2 Kapcsolat a Központi Rendszer fizikai, tűz-, és vagyonvédelmét biztosító szabályzatokkal, dokumentumokkal Az IKeT az informatikai infrastruktúrát érintő katasztrófa eseményeket tárgyalja. Az informatikai infrastruktúrát is érinthetik az Üzemeltető, illetve Miniszterelnöki Hivatal meglévő általános fizikai, tűz- és vagyonvédelmi szabályzatai. Ezen okokból az IKeT nem foglalkozik kiemelten a fent felsorolt szabályzatok hatálya alá tartózó védelmi intézkedésekkel, ezzel elkerülve az azonos területek többszöri szabályozásából eredő bonyodalmakat. A fizikai, tűz-, és vagyonvédelemmel kapcsolatos dokumentációk, a MeH-ben/MeH EKK-ban találhatók. 3.3 Biztonsági követelmények biztosítása Az Informatikai Biztonsági Irányelvekben és az Informatikai Biztonsági Szabályzatban (mely a kapcsolódó intézményekre is vonatkozik) meghatározott elveket és biztonsági követelményeket az IKeT folyamatai során, a terv minden fázisában érvényesíteni kell, amely érvényesítés az Informatikai Biztonsági Felügyelő/Felelős feladata és felelősségi köre. Az esetlegesen bekövetkező informatikai katasztrófa esetén különösen fontos, hogy a visszaállítás és a helyreállítás szakaszában is ugyanazt a biztonsági szintet kell biztosítani, mint ami az Informatikai Biztonsági Irányelvben elő van írva. Olyan eljárásokat kell kidolgozni a visszaállítás és a helyreállítás időtartamára, hogy ne sérüljenek a szervezési és technikai biztonsági követelmények, és alkalmazhatók legyenek a védelmi intézkedések. A rendelkezésre állás szempontjából a legösszetettebb és legkritikusabb biztonsági követelmény bizonyos – már az elhárítást tevékenységét is támogató – informatikai rendszerek minimális szinten történő működésének biztosítása. A rendszerek tartalékolását úgy kell kialakítani, hogy minél gyorsabb helyreállítást garantáljon, azaz katasztrófa bekövetkezése esetén a sérült rendszereket minél hamarabb vissza lehessen állítani. 2007/52. szám Kezelendő veszélyforrások Az informatikai és információs rendszereket tekintve a veszélyforrások egy része az informatikai, információ biztonság egy-egy területén jelentkezik, mint részleges, jól behatárolható sérülékenység. A veszélyforrások másik része globális jellegű. Az ilyen átfogó veszélyforrásokból adódó fenyegetés bekövetkezte az informatikai rendszeren keresztül a szervezet teljes működésére hatással lehet, adott esetben teljesen megbénítva azt. Az IKeT ezekkel, a szervezet egészére kiterjedő veszélyforrásokkal foglalkozik, oly mértékben, hogy feltételezi, nem a teljes informatikai infrastruktúra (informatikai és fizikai környezet) semmisül meg. 3.4 A folyamatos üzemmenet biztosítása A Központi Rendszer többek között szolgáltatásokat és informatikai kapcsolatokat biztosít. Az intézmények ezt felhasználva nyújtanak az állampolgárok, más kapcsolódó intézmények, uniós és más nemzetközi szervezetek számára szolgáltatásokat és információkat. Mindezen funkciók biztosítása érdekében a Központi Rendszer rendszer-szolgáltatásainak folyamatos működése szükséges. A szolgáltatások kiesésének megakadályozására biztosítani kell a szükséges erőforrásokat mind humán, mind eszköz oldalról. Az üzemmenet folyamatossága szempontjából kiemelt fontosságú a cél a két telephelyes működés, telephelyenként belsőleg redundáns rendszerekkel, megfelelően képzett tartalék eszközkészlettel, a személyzet kellő felkészítése, valamint a dokumentációk naprakészen tartása. 3.5 Két központos működés feltételei A Központi Rendszert alkotó alrendszerek esetében a futtatásra használt hardver környezet kialakításánál cél a hibatűrő felépítés. Ennek érdekében az eszközök belső kialakítása amennyire lehet, redundáns. Az áramszünet miatt bekövetkező adatvesztés kivédését szolgálják a szünetmentes tápegységek és a tartalék tápellátás, amely biztosítja a klímarendszerek folyamatos működését is. Ez a kialakítás jelentősen csökkenti az eszközök meghibásodásából fakadó adatvesztés és esetleges leállás lehetőségét, azonban nem nyújt teljes biztonságot a szolgáltatás leállása ellen. A magas rendelkezésre állású infrastruktúra/szolgáltatás biztosításához szükséges, hogy az egyik eszköz meghibásodása esetén egy másik – átvéve a funkcionalitást – folyamatossá tegye a szolgáltatás működését. A szolgáltatás kiesését okozhatja azonban természeti katasztrófa is. Ilyen eset (például árvíz) az informatikai rendszer minden elemét érintheti, így az egy központban futó szolgáltatások megszakadása következhet be, ezért szükséges a magas rendelkezésre állást biztosító rendszerek legalább két központba történő területi szétválasztása. A szolgáltatási központok olyan szintű területi elkülönítése szükséges, amely biztosítja, hogy egyazon esemény lehetőleg ne veszélyeztethesse valamennyi központ működését. A két központos működés kialakításánál figyelembe kell venni, hogy mindkét központban rendelkezésre kell álljon olyan helység (kiépített hálózattal, munkahelyekkel, munkaállomásokkal, telefonnal stb. ellátva), ahonnan a rendszereket üzemeltetni lehet. 3.6 Átállás a két központ között Természetesen nem minden szolgáltatás esetén van szükség a teljes tartalékolásra, de jó néhány szolgáltatás (Internetkapcsolat, országos hálózati összeköttetések, DNS, Mail stb.) esetben elengedhetetlen, hogy bármely felmerülő probléma, meghibásodás esetén a másik központ átvegye az éles üzemi működést. Az egyik központban a szolgáltatás bármely elemének kiesése esetén automatikus kell legyen a rendszer átállása a másik központra. Ilyen esetben a rendszert üzemetető személyzet csak eseményként érzékeli az átállás tényét, majd riasztást kap a HelpDesk ügyeletesen keresztül a rendszer leállásának tényéről. Az átállás azonban nem csak katasztrófa esetben lehet indokolt, hanem sor kerülhet rá tesztelési jelleggel (katasztrófa helyzet szimulációjaként) vagy tervszerűen, karbantartási folyamatok részeként is. Az ilyen átállási esetek közös jellemzője, hogy a másik központra történő átállást követően a karbantartási tevékenységek végrehajtása idejére csak egy központ biztosítja a szolgáltatást, így megnövekszik a szolgáltatás kiesésének kockázata. Ezért az ilyen tervszerű átállásokat (a karbantartási tervben rögzített 2007/52. szám időpontokat csak a terv elfogadásakor kell jóváhagyni) a MeH írásos engedélye alapján ütemezetten (lehetőleg a Központi Rendszer alacsony kihasználtságú időszakában, pl. éjjel vagy munkaszüneti napon) előre tesztelten, a lehető legrövidebb idő alatt kell végrehajtani. 3.7 A hálózati kapcsolatokat biztosító szolgáltatói követelmények A Központi Rendszer folyamatos működtetéséhez megfelelő telekommunikációs kapcsolatok szükségesek. Nem biztosítható a Központi Rendszer szolgáltatásainak folyamatos elérése az intézmények, más kapcsolódó szervezetek, személyek számára, ha a hálózati kapcsolatok kiesése miatt a Központi Rendszer nem érhető el. Ennek érdekében a telekommunikációs szolgáltatók kiválasztásakor azok műszaki alkalmasságát elsődleges szempontként kell figyelembe venni. Szükség esetén akár több szolgáltató bevonásával vagy redundanciák kialakításával kell biztosítani a hálózati kapcsolatok megfelelő szintű rendelkezésre állását. 3.8 Az üzemeltetés és katasztrófa-elhárítás személyi és dokumentációs feltételei 3.8.1 A személyzet felkészültsége a rendkívüli helyzetek kezelésére Az Üzemeltető egy részletes Üzemeltetési Szabályzatot dolgozott ki és léptetett hatályba, melyet folyamatosan karban kell tartania. Az Üzemeltetőnek minden új alrendszer indításánál biztosítani kell a szükséges dokumentációkat és a megfelelő képzésben kell részesíteni munkatársait. Az informatikai rendszerek karbantartását végző személyzet tagjait a felelősségi területükön folyamatosan képezni kell, az oktatásokról és a megszerzett képesítésekről dokumentációt kell vezetni. A vezetőnek gondoskodniuk kell a megszerzett ismeretek szinten tartásáról és ellenőrzéséről. A rendszervisszaállítási tesztekről jegyzőkönyvet kell felvenni. Az Üzemeltető minden rendszermérnökének rendelkeznie kell a katasztrófa helyzet esetén a visszaállításhoz szükséges ismeretekkel. 3.8.2 Dokumentumkezelés Az érintett rendszer jellegétől, összetettségétől, – a szolgáltatás-kiesés súlyától függően kell meghatározni a megkövetelt dokumentumok körét. A katasztrófa-elhárítás szempontjából minimálisan szükséges (folyamatosan karbantartott) dokumentációk köre: – Informatikai Biztonsági Szabályzat, – Üzemeltetési szabályzat(ok) és eljárásrendek, – Informatikai Katasztrófa-elhárítási Terv, – Rendszerdokumentációk, – Üzemeltetési napló. Katasztrófahelyzet esetén a dokumentumok többféleképpen állhatnak rendelkezésre: – a hálózaton egy publikus könyvtárban (hozzáféréssel csak az érintett személyek rendelkeznek) megtalálhatók a jóváhagyott dokumentumok legfrissebb verziói (dátum, valamint verziószám alapján azonosítható), – az Üzemeltető telephelyén páncélszekrényében megtalálható a központi dokumentációk legfrissebb verziója, kinyomtatva, – a havi mentések során valamennyi, a mentés napján aktuális központi dokumentációt mentenek (a mentésbe a minden aktuális a rendszerrel kapcsolatos dokumentumot szerepeltetni kell), melyet 3 különböző helyen tárolnak. 3.9 Helyreállítási feltételek rendelkezésre állásának vizsgálata Katasztrófahelyzetben a kockázatok csökkentése érdekében kiemelt fontosságú a meghibásodott rendszer működésének helyreállítása. A helyreállítási időintervallum csökkentésére megfelelő tartalékeszköz készletet kell kialakítani. A meghibásodott hardver helyén a tartalékeszköz üzembe 2007/52. szám helyezését követően kezdődhet meg szükség esetén a rendszer telepítése, konfigurálása és a szolgáltatás helyreállítása. Ez a művelet a rendszer összetettségétől, illetve konfigurációjától függően akár hosszadalmas is lehet, ezért a rendszerelemekről készített mentések során az adatmentésen kívül (rendszeres időközönként, illetve a rendszer változtatása esetén) rendszermentést, alkalmazásmentést is kell készíteni. A mentésből történő helyreállításhoz rendelkezésre kell állnia minden központban a megfelelően beállított mentési rendszernek és a rendszerekről készített mentéseknek. A mentések sikerességét ellenőrizni kell. 3.10 Alkalmazott mentési rendszer Egy informatikai katasztrófa bekövetkezte után az informatikai szolgáltatások működőképessé tételéhez alapvetően szükségesek a mentési- és kapcsolódó eszközök, illetve a mentéseket tartalmazó adathordozók. Az adatok és az üzemeltetés biztonsága érdekében, továbbá a jogszabályi előírások következtében az üzemeltett rendszerek adatairól és programjairól (a továbbiakban: állományok) rendszeresen, illetve egyes tevékenységekhez kapcsolódóan az Üzemeltető eseti jelleggel másolatokat készít, és ezeket, a rendszereket kiszolgáló eszközöktől fizikailag elkülönített, biztonságos helyen, hibátlan minőségben őrzi. A mentések célja nem csupán az adatmegőrzés, hanem az is, hogy a rendszerek meghibásodás, hibás feldolgozás vagy katasztrófa után – adott korábbi időpontbeli állapotukban – teljes körűen reprodukálhatók legyenek. Egy másolat vagy egy állapot tényleges megőrzési ideje változó és a biztonsági követelmények alapján kiválasztott mentési megoldás függvénye. A tényleges megoldáshoz különböző módszerek állnak rendelkezésre, ezek közül az Üzemeltető – szükség szerint – a normál és a rotációs módszert alkalmazza. Szükség szerint végezhető teljes vagy különbözeti (inkrementális) mentés. Teljes mentés esetében a kijelölt állományokról készül másolat. A különbözeti mentés esetében csak a változásokról. A mentés technikáját illetően központi, illetve lokális mentések alkalmazhatóak. A lokális mentés egy másik merevlemezre vagy a számítógépbe épített mobilizálható adathordozóra (optikai lemez, DAT, DLT, LTO stb.) történhet. A központi mentés esetében a hálózaton keresztül egy általában nagykapacitású (DLT/LTO) egységre, egy másik gépre vagy storage-ra történik a mentés. A mentési rendszerrel szemben támasztott követelmény, hogy a mentési eljárások során alkalmazott módszerek legyenek függetlenek az operációs és az adatkezelő rendszerektől, ilyen tekintetben legyenek általánosan használhatók. A módszerek legyenek rugalmasak, hogy az eljárások tartalmát és gyakoriságát az egyes rendszerek egyedi követelményeihez lehessen igazítani. A módszereknek – igény szerint – biztosítaniuk kell a kielégítő eseti, munkanaponkénti, heti, havi, éves mentéseket, illetve archiválásokat. Az eljárások gyakorisága és időpontjai, a másolásra kerülő állományok köre úgy kerüljön meghatározásra, hogy a rendszer egy adott időpontbeli állapotában teljes körűen reprodukálható legyen. Ennek biztosításához az alkalmazói és rendszermentési eljárásokat tartalmi és időbeni állapotukban is össze kell hangolni. Mentések: – Üzemi mentések; – Rendkívüli mentés (pl. rendszerszoftver váltásakor); – Archiválás. Eljárások tartalmi kérdései Az alkalmazói rendszer jellegű szolgáltatásokhoz kapcsolódó mentési eljárásokkal szembeni követelmények (tartalom, megőrzési idők, példányszámok) a kapcsolódó üzemeltetői dokumentációkban szerepelnek. Nem alkalmazói rendszer jellegű szolgáltatások esetében a szükséges mentési eljárások követelményeit az illetékes rendszer felügyelője határozza meg. A rendszermentés követelményeit a rendszerprogramok (operációs rendszer, adatbázis kezelő) dokumentációja írja elő. A rendszeradatok (pl. jelszó és jogosultsági adatok) mentésére vonatkozó követelményeket – ha azokról a rendszerdokumentáció nem intézkedik – az illetékes rendszer felügyelője határozza meg. 2007/52. szám A tényleges eljárás részleteit, az eljárás ciklusát és időpontjait, a másolatok példányszámát és megőrzési idejét, valamint az alkalmazandó módszert rendszerekre szabottan a rendszer felügyelője dolgozza ki. Egy fizikai eljárás több rendszer állományainak másolását is tartalmazhatja. A rendkívüli mentési eljárás sajátossága, hogy az alkalmazói és a rendszerkörnyezetre egyaránt kiterjedhet. 3.10.1 Adathordozók nyilvántartása A mentés során használt adathordozók tárolását, felhasználását és hozzáférését az Üzemeltetőnek nyilván kell tartania. – Az adathordozók tárolását, felhasználását és hozzáférését szabályozzák, nyilvántartják, rendszeresen és dokumentáltan ellenőrzik. Az ellenőrzés a rendszer felügyelő feladata. – Az Üzemeltető által üzemeltett szervereken leltár szerint kiadott, azonosítóval ellátott és nyilvántartásba vett adathordozót kell használni. Az adathordózók nyilvántartásában vezetni kell a sorszámot, valamint az adathordozó egyéb adatait is. – Minden mágneses és többször írható optikai adathordozón szerepeltetni kell az első használatba vétel dátumát. – A használatba vett adathordozón fel kell tüntetni a szerver azonosítóját, nevét és az eljárás fajtáját. – A rotációs módszerek keretében használt adathordozókat az első alkalommal azonosítóval kell ellátni. A belépő új adathordozó a rotációs táblázat szerinti sorrendben kerül alkalmazásra. – Az archív státuszba kerülő adathordozót ki kell egészíteni a tartalmának megfelelő dátum, státusz és a kópiaszám adatokkal. – Az információkat elsődlegesen az adathordozón kell feltüntetni. – Minden adathordozót újra alkalmazás előtt, felszabadítás, selejtezés után az adatok megsemmisítését eredményező megfelelő eljárásnak kell alávetni. A mágneses adathordozót törölni kell, az optikai és egyéb újra nem írható adathordozót fizikailag alkalmatlanná kell tenni a későbbi felhasználásra. A törléseket szintén dokumentálni kell az Adathordozók Nyilvántartásának megfelelő részébe történő bejegyzéssel. Fel kell tüntetni a törlés vagy megsemmisítés dátumát, okát, az adathordozó azonosítóját, a törlést vagy megsemmisítést végző aláírását. 3.10.1.1 Másolati példányok, adathordozók tárolása és védelme Az üzemeltetés- és adatbiztonság érdekében a rendkívüli mentésekből és az archivált anyagokból másod- (és harmadpéldányt) is szükséges készíteni, melyekből egy példányt az Üzemeltető telephelyén kívül kell tárolni. Az adatok információvédelmének és az üzemeltetett alkalmazások megbízható működésének biztosításában – és egy esetleges katasztrófa esetén a helyreállításban – nagy szerepet játszik a mentéseket tartalmazó adathordozók és közvetlen dokumentációik fizikai védelme. Ezért biztosítani kell az adathordozók és dokumentációk tűz- és vagyonvédett tárolását. Az üzemeltető telephelyén lehetőleg 24 órás tűz- és vízállóságot biztosító szekrényt, az elkülönített telephelyen jól zárható lemezszekrényt kell használni. A rendszer-jelszavakat (system password, root password stb.) lezárt – pontosan azonosított – borítékokban szintén két telephelyen szükséges tárolni. 3.10.1.2 Dokumentálás A mentések elvégzése után a mentést végzőnek, automatikus mentés esetén az ellenőrzést végzőnek a mentéseket papíron is dokumentálni kell az Üzemeltetési Napló megfelelő szakaszában (mentésre vonatkozó bejegyzések). A dokumentumnak tartalmaznia kell a mentés dátumát, a hordozó azonosítóját, a mentést végző nevét és aláírását, valamint a mentésre vonatkozó esetleges megjegyzést – utasítást. Ha a mentés időzített, akkor az előző napi mentés sikerességét minden esetben ellenőrizni kell. 2007/52. szám 3.10.2 Mentési rend Az egyes rendszerek/alrendszerek mentéséről részletesen az Informatikai Biztonsági Szabályzat, az Üzemeltetési Szabályzat és a Mentési Eljárások, valamint az egyes rendszerek rendszerdokumentációi kell, hogy tételesen rendelkezzenek. 3.10.3 A két telephelyes mentés kialakítása Amennyiben létezik, úgy a második központban is szükséges a Központi Rendszer szerverek naplóállományainak és teljes rendszermentéseinek tárolására szolgáló infrastruktúra, illetve annak archiváló rendszere. A két központ között a megfelelő sávszélességű adatátviteli kapcsolat szükséges. 3.11 Háttér és szállítói stratégia 3.11.1 Szállítói és támogatási szerződések Minden szállítói és támogatási szerződésből egy-egy másolati példányt el kell helyezni azokon a telephelyeken és helységekben, amelyeket az Informatikai Katasztrófa-elhárítási Terv meghatároz. 3.11.2 Szállítók A szerződésekkel együtt nyilván kell tartani a rendszerek kifejlesztésében közreműködő vállalkozásokat és szállítókat, s azok részvételi kompetenciáit és elérhetőségeiket, hogy katasztrófahelyzet esetén, amennyiben ezt a kialakult helyzet indokolja, a szállítók a helyreállítás feladatába bevonhatók legyenek. 3.12 Ellenőrző lista Az alábbi táblázatban található „minta” ellenőrző lista azt a célt szolgálja, hogy az IKeT karbantartása esetén figyelembe veendő, az informatikai erőforrásokra és szolgáltatásokra vonatkozó vizsgálati kritériumok teljesülését az egyenszilárdság elve alapján ellenőrizni lehessen. A táblázatban felsorolt kritériumok természetesen tetszőlegesen, szabványok, ajánlások, módszertanok vagy egyedi igények alapján bővíthetőek. Rendszer Rendszer1 Rendszer2 Rendszer3 Rendszer4 Rendszer5 Rendszer6 Rendszer7 Rendszer8 Kritérium katasztrófahelyzet bekövetkeztekor a visszaállítás prioritása A rendszer hardver és szoftver leltára Hardver elemek Szoftver elemek Egyéb Tartalék eszközök (darabszám és típus) Tartalék eszközök státusza (hideg, meleg, …stb) A rendszer egyes elemének kiesése milyen mértékben befolyásolja a szolgáltatási szintet A rendszer dokumentációi (és azok tárolási helye) 2007/52. szám Rendszer Rendszer1 Rendszer2 Rendszer3 Rendszer4 Rendszer5 Rendszer6 Rendszer7 Rendszer8 Az üzemeltetési kézikönyv tartalmának értékelése Van-e kidolgozott mentési-visszaállítási utasítás az üzemeltetési dokumentumban A rendszer rendelkezik-e tartalékeszközzel (és annak tárolási helye) A rendszer szállítója/szállítói, elérhetőségei, kapcsolattartói A rendszer szállítójának rendelkezésre állása SLA Van-e támogatási szerződés Van-e kidolgozott szállítói támogatás eljárásrend Milyen rendszerességgel készül mentés a rendszerről A mentések tárolási helye Kapcsolódó rendszerek (input) Kapcsolódó rendszerek (output) Üzemeltetők száma Üzemeltetők képzettsége Sebezhetőségi ablak Kapcsolódó adatkommunikációs vonalak 3.13 A Központi Rendszer alrendszereinek, szolgáltatásainak sebezhetőségi ablaka A Központi Rendszer Üzemeltetési Szabályzata kell hogy rendelkezzen arról, hogy hiba esetén – mely lehet bármilyen jellegű, beleértve katasztrófaeseményt is – milyen eszkalációs rendben történjék a hibaelhárítás. Az említett szabályzatban kell dokumentálni az eseményszintű kategóriákat, 1–5-ig tartó skálán meghatározva. A hibakategóriák súlyozva vannak felhasználó és kiesés szempontokból is. 2007/52. szám 3.14 Kritikus erőforrások Az Üzemeltetőnek rendelkeznie kell az erőforrásokra vonatkozó minden részletre kiterjedő naprakész nyilvántartással – lehetőleg elektronikus formában –, amely az alábbi információkat tartalmazza: – számítógépes hardverek; – számítógépes szoftverek; – számítógépes eszközök ellátásához szükséges anyagok; – helységek és azon belüli rackszekrények áttekintő ábrája, a rendszerek elhelyezésére vonatkozóan; – telekommunikáció (eszközök típusa, helye, kapcsolódásai stb.). Katasztrófahelyzet esetén, ennek alapján megállapítható a kiesett erőforrások köre, melyek kritikussági szintje a rendszer működésfolytonosságában elfoglalt szerep alapján határozható meg a tervezés során. Az Üzemeltetőnek valamennyi rendszeréhez kapcsolódó elektronikus dokumentációját alternatívan elérhető szerveren is tárolnia kell, hogy a katasztrófahelyzet bekövetkezte után is rendelkezésre álljanak a szükséges információk a helyreállításhoz. 3.15 A rendkívüli helyzetek kezelése A rendkívüli helyzetek, illetve a tömeges leállások kezelésére az Üzemeltetőnek rendelkeznie kell a szükséges szabályozásokkal. Rendkívüli helyzetekben az Üzemeltető munkatársaknak nincs mérlegelési lehetőségük, kizárólag a meghatározott eszkalációs eljárás szerint kell eljárniuk. Mérlegelési lehetősége ilyen esetben kizárólag az intézmény vezetőjének, illetve az Üzemeltetés vezetőjének van. Függetlenül attól, hogy az adott esetet mi okozta, minden esetet ki kell vizsgálni, és arról a hibaelhárítás után jelentést kell készíteni, melynek tartalmaznia kell a hiba okát, továbbá az esemény lefolyását részletesen. 3.16 Hardver-karbantartási, problémakezelési és változás-kezelési eljárások Az Üzemeltető hatékony hardver-karbantartási, problémakezelési és változás-kezelési eljárásokkal kell rendelkezzen a váratlan üzemszünetek megelőzése érdekében, melyekre nézve az Üzemeltetési Szabályzat című dokumentum osztályok szerint lebontva kell, hogy részletesen rendelkezzen. Az Üzemeltető a rendszer kialakítása során törekedjen a magas rendelkezésre állású, megbízható rendszerek kialakítására. A rendelkezésre állás növelése érdekében a kritikus eszközökből az Üzemeltetőnek tartalék eszközökkel kell rendelkeznie meghibásodás esetére. A tartalékeszköz-állomány képzésére eljárásrendet kell kialakítani. Az eszközök nyilvántartását naprakész, elektronikus formában kell tárolni. A rendszerek párhuzamos működése lehetővé teszi mind a tervszerű karbantartási javítási munkálatok, mind a rendkívüli karbantartási javítási feladatok olyan ütemezését, amely mellett folyamatosan biztosítható az üzemszerű működés. 3.17 Az informatikai katasztrófa kihirdetése A központi szolgáltatásokra vonatkozó Üzemeltetési Szabályzatnak kell meghatározni, hogy ki és milyen esetekben rendelhet el katasztrófahelyzetet, ki helyettesítheti annak elrendelőjét, illetve ki szüntetheti meg az állapot meghirdetését. Ugyancsak az Üzemeltetési Szabályzatnak kell részletesen rendelkeznie arról is, hogy mikor kell meghirdetni a katasztrófa-elhárítás eszkalációját. A Központi Rendszer teljes redundanciával (telephelyi duplikáció) rendelkező szolgáltatásainál a két központos működés tükrében a katasztrófahelyzet a hagyományostól eltérő értelmezést nyer. A kétközpontos működés a szolgáltatás teljes kiesésének valószínűségét alacsony szintre csökkenti, mivel bármely rendszer meghibásodása esetén az éles-üzemi funkció átterhelhető a másik központban megtalálható rendszerekre. Ezek fényében a Központi Rendszer alrendszereire jelen dokumentum további részében katasztrófahelyzet alatt azt az esetet értjük, amikor az egyik központban valamely rendszer(ek) leállt(ak) és így a szolgáltatást az egyik központ szolgáltatja csak. 2007/52. szám 3.17.1 A biztonsági események osztályozása Az erőforrások rendelkezésre állásának megszakadása alapján a biztonsági események a következő kategóriákba sorolhatók: I. Kategória: az informatikai erőforrások az érintett központban nem állnak rendelkezésre, az ottani informatikai rendszer működése megszakad. Ezt okozhatják például a tűz és a víz okozta katasztrófák. Jellegüknél fogva ezek nagy pusztításokat jelentenek a számítástechnikai eszközökben és/vagy a kiszolgáló infrastruktúrában. A helyreállítás időigényes és költséges. II. Kategória: az érintett központban egyes erőforrások nem állnak rendelkezésre, és az ottani informatikai rendszer működése megszakad. Ide tartozik pl. az energiaellátás kiesése. Jellegénél fogva a pusztítás lokalizált, a helyreállítás kevésbé költséges és időigényes, mint az I. Kategóriába sorolt katasztrófák esetében. A II. Kategóriát az igényeknek és a helyi adottságoknak megfelelően két alkategóriára bontjuk: II/a Kategória: emberi vagy eszköz erőforrások megsemmisülése, illetve ezek olyan, hosszabb idejű üzem-, munkaképtelensége (kiesése), amely jelentős problémát okoz az informatikai rendszer működésében azáltal, hogy küldetéskritikus vagy lényeges rendszert érint. II/b Kategória: emberi vagy eszköz erőforrások nem semmisülnek meg és hosszabb-rövidebb idejű üzem-, munkaképtelensége (kiesése) nem okoz jelentős problémát az informatikai rendszer működésében azáltal, hogy nem küldetéskritikus vagy lényeges rendszert érint. III. Kategória: az érintett központban csak erőforráselem(ek) sérül(nek) meg, de az informatikai rendszer működése folyamatos. A III. Kategória veszélyforrásai az Üzemeltetési Szabályzat tárgykörébe esnek. A veszélyforrások képezte fenyegetés bekövetkezése az Üzemeltetési Szabályzatban tárgyalt védelmi intézkedések alkalmazásával előzhetők meg, illetve bekövetkezés esetén ugyancsak ezen védelmi intézkedések alkalmasak a károk mértékének csökkentésére. Informatikai katasztrófának minősülnek az I. és II/a Kategóriába sorolható események. Informatikai veszélyhelyzetnek minősülnek a II/b Kategóriába sorolható események. Nem minősülnek katasztrófának a III. Kategóriába sorolt események. 2007/52. szám

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes